recursal/SuperWikiNEXT-32B huggingface dataset:
Ο **Πέτρος Νικολόπουλος** του Ευαγγέλου (1898-1986) ήταν Έλληνας αντιστράτηγος και πολιτικός. Υπήρξε απόφοιτος της Ανωτέρας Σχολής Πολέμου, της αντίστοιχης Σχολής της Γαλλίας και επίτιμος Αρχηγός ΓΕΣ.

Βιογραφία
---------

Γεννήθηκε το 1898 στη Χαλκίδα. Ακολούθησε τη στρατιωτική σταδιοδρομία φοιτώντας στη Σχολή Ευελπίδων από την οποία αποφοίτησε το 1920 ως ανθυπίλαρχος. Με την αποφοίτησή του έλαβε μέρος στη Μικρασιατική εκστρατεία όπου και τραυματίσθηκε στη μάχη του Αβγκίν. Το 1923 προήχθη υπίλαρχος όπου και μετέβη στη Σχολή Σωμύρ της Γαλλίας για πληρέστερη εκπαίδευση. Στον Β' Π.Π. φέροντας τον βαθμό του αντισυνταγματάρχη έλαβε μέρος ως διοικητής ομάδων αναγνώρισης και επιτελάρχης της ΧΧης Μεραρχίας. Στη διάρκεια της κατοχής παρέμεινε στην Ελλάδα όπου και εντάχθηκε στις αντιστασιακές "Εθνικές Ομάδες Ελλήνων Ανταρτών".

Μετά την απελευθέρωση προήχθη συνταγματάρχης ιππικού/τεθωρακισμένων, και το 1948 προήχθη ταξίαρχος όπου και ανέλαβε διοικητής της 42ης ταξιαρχίας, και διαδοχικά της VII Μεραρχίας. Προαχθείς υποστράτηγος ανέλαβε διοικητής του Β΄ Σώματος Στρατού. Το 1953 μόλις συστάθηκε η ΚΥΠΕ (μετέπειτα ΚΥΠ και σήμερα ΕΥΠ) ανέλαβε πρώτος διοικητής. Τον Ιούλιο του 1956 ανέλαβε Α/ΓΕΣ απ΄ όπου και αποστρατεύτηκε δύο χρόνια μετά, στις 22 Σεπτεμβρίου 1958, ως αντιστράτηγος, λαμβάνοντας τον τίτλο του Επίτιμου Α/ΓΕΣ.

Μετά τις εκλογές που ακολούθησαν διορίστηκε από την Κυβέρνηση Κ. Καραμανλή υφυπουργός Εσωτερικών στη Διεύθυνση Επιθεώρησης Νομαρχιών. Στη θέση αυτή παρέμεινε μέχρι το 1963 όπου στις εκλογές του έτους εκείνου αναδείχθηκε νικητής η Ένωση Κέντρου. 

Ο Πέτρος Νικολόπουλος υπήρξε ο μεγαλύτερος διώκτης των συνωμοτών του ΙΔΕΑ και του επιχειρούμενου τότε παρακράτους. Είχε παρασημοφορηθεί από τρεις Βασιλείς λαμβάνοντας πλήθος παρασήμων και μεταλλίων μεταξύ των οποίων τους Ταξιάρχες, τρεις φορές το Χρυσό Αριστείο Ανδρείας αλλά και πολλά άλλα ξένα. Πέθανε στην Αθήνα το 1986.

Πηγές
-----

* "Who's Who 1979" σελ.471
* Δημ. Παραλίκας "Συνωμοσίες ΙΔΕΑ - ΑΣΠΙΔΑ" - Αθήνα 1982, σελ.52-72.

Βιβλιογραφία
------------

* Καλλιβρετάκης, Λεωνίδας (6 Νοεμβρίου 2010). «Η ομάδα Παπαδόπουλου στην τελική ευθεία προς την εξουσία (1966-1967)». Στο: Καραµανωλάκης, Βαγγέλης. *ΕΞΗ ΣΤΙΓΜΕΣ ΤΟΥ 20ου ΑΙΩΝΑ* (PDF). **6**. Αθήνα: Τα Νέα. Ανακτήθηκε στις 5 Φεβρουαρίου 2022.
Το ***Apple Watch Series 1*** είναι ένα ρολόι SmartWatch που δημιουργήθηκε από την Apple και ανακοινώθηκε από τον Tim Cook στις 9 Σεπτεμβρίου του 2014. Έχει δυνατότητες παρόμοιες με άλλες συσκευές SmartWatch, όπως το Jawbone Up, Nike + FuelBand και Fitbit. Θα πρέπει να χρησιμοποιείται σε συνδυασμό με το iPhone 5 ή ένα νεότερο μοντέλο iPhone. Κυκλοφόρησε στις 24 Απριλίου 2015. 

Κυκλοφόρησε στις 24 Απριλίου του 2015.

Χαρακτηριστικά
--------------

Το Apple Watch θα συνεργάζεται με το Apple Pay, μια υπηρεσία πληρωμών μέσω κινητού. Το Apple Watch είναι σε θέση να λαμβάνει τηλεφωνικές κλήσεις, καθώς και iMessage και κείμενα SMS. Το Apple Watch μπορεί να παρακολουθεί την υγεία, να τρέχει εφαρμογές τρίτων και να χρησιμοποιεί το χαρακτηριστικό της Apple, το Handoff εφ' όσον έχετε στην κατοχή σας μια άλλη συσκευή της Apple. Μπορεί να ελέγξει την Apple TV, καθώς και να ενεργεί ως ένα walkie-talkie και διαθέτει σκόπευτρο για την κάμερα του iPhone.

### Σχεδίαση

Apple Watch
Apple Watch

Το ρολόι έχει τρεις συλλογές, που διαθέτουν δύο μεγέθη (38 και 42 χιλιοστών) που εξαπλώνονται σε 34 επιμέρους μοντέλα. Έχει μία ευαίσθητη στην πίεση οθόνη αφής και διαθέτει ένα καντράν που ονομάζεται ψηφιακό στέμμα, το οποίο γυρνάει για να μετακινηθείτε ή να μεγεθύνετε και πιέζεται για να επιστρέψετε στην αρχική οθόνη. Το ρολόι διαθέτει επίσης ένα ειδικό κουμπί που εμφανίζει μια λίστα των επαφών στην οθόνη. 

Το ρολόι φορτίζεται μέσω της επαγωγικής φόρτισης, χρησιμοποιώντας ένα καλώδιο παρόμοιο με το καλώδιο MagSafe για το MacBook της Apple από φορητούς υπολογιστές. 

Apple Watch
Apple Watch ui

Τεχνολογία
----------

Το Apple Watch χρησιμοποιεί τα νέα Apple S1 chip, τα οποία διαφημίζονται από την Apple ως "μια ολόκληρη αρχιτεκτονική του υπολογιστή σε ένα μόνο chip". Χρησιμοποιεί επίσης μια γραμμικό ενεργοποιητή με το όνομα "Taptic Engine" για να παρέχει απτική ανάδραση όταν λαμβάνεται ένα σήμα ή μια ειδοποίηση. Το ρολόι είναι εξοπλισμένο με ένα ενσωματωμένο αισθητήρα καρδιακού ρυθμού, το οποίο χρησιμοποιεί τόσο υπέρυθρες και ορατό φως LED όσο και φωτοδιόδους.

Το ρολόι είναι συμβατό με το iPhone 5, το iPhone 5C, το iPhone 5S, iPhone 6, iPhone 6 Plus, iPhone 6s και το iPhone 6s Plus, iPhone 7, iPhone 7 Plus, iPhone 8, iPhone 8 Plus, iPhone X, όπου συνδέεται μέσω Wi-Fi ή Bluetooth.

Παραπομπές
----------

1. ↑  «Apple Watch - Overview». Apple Inc. Ανακτήθηκε στις 9 Σεπτεμβρίου 2014.
2. ↑  «Apple Watch - Technology». Apple Inc.
3. ↑  «The Verge live blog». Ανακτήθηκε στις 10 Σεπτεμβρίου 2014.
4. ↑  «The Verge: The 15 most important announcements from the Apple Watch, iPhone 6 event». *The Verge*. 9 Σεπτεμβρίου 2014. Ανακτήθηκε στις 10 Σεπτεμβρίου 2014.
5. ↑  «- Apple - Apple Watch - Technology». *Apple*. Ανακτήθηκε στις 10 Σεπτεμβρίου 2014.
6. ↑  «Press Release - Apple Unveils Apple Watch». Ανακτήθηκε στις 10 Σεπτεμβρίου 2014.

Εξωτερικοί σύνδεσμοι
--------------------

* Επίσημος ιστότοπος
Στρατόπεδο συγκέντρωσης Τερέζιενσταντ στην Τσεχία
Η φράση **Arbeit macht frei** (*Η εργασία απελευθερώνει*) έγινε γνωστή από τη χρήση της ως σήμα της πύλης στα ναζιστικά στρατόπεδα συγκέντρωσης. Μετά τη διαστρέβλωση της αρχικής του έννοιας, θεωρείται σήμερα ένα κυνικό και κοροϊδευτικό σύνθημα για την απόκρυψη της απάνθρωπης μεταχείρισης στα στρατόπεδα συγκέντρωσης, στα οποία η εργασία χρησίμευε για την υποταγή, την εκμετάλλευση, την ταπείνωση και τη θανάτωση ανθρώπων.

Προέλευση
---------

Η φράση προέρχεται από τον τίτλο ενός μυθιστορήματος του 1873 του Γερμανού φιλόλογου Λόρεντς Ντίφενμπαχ, *Arbeit macht frei: Erzählung von Lorenz Diefenbach*, στο οποίο οι τζογαδόροι και οι απατεώνες βρίσκουν την πορεία προς την αρετή μέσω της εργασίας. Η φράση χρησιμοποιήθηκε επίσης στα γαλλικά (*le travail rend libre!*) από τον Ογκίστ Φορέλ, Ελβετό εντομολόγο, νευροανατόμο και ψυχίατρο, στο "Fourmis de la Suisse" (Μυρμήγκια της Ελβετίας) του 1920. Το 1922, το Deutsche Schulverein (Γερμανικό Σχολικό Σωματείο) της Βιέννης, μία εθνικιστική οργάνωση προστασίας Γερμανών που ζούσαν στην Αυστριακή Αυτοκρατορία, τύπωσε σφραγίδες μελών με τη φράση *Arbeit macht frei*.

Παραπομπές
----------

1. ↑  «Auschwitz: Inside the Nazi State. Auschwitz 1940-1945. Surprising Beginnings | PBS». *www.pbs.org*. Ανακτήθηκε στις 1 Οκτωβρίου 2018.
2. ↑  Connolly, Kate (18 Δεκεμβρίου 2009). «Poland declares state of emergency after 'Arbeit Macht Frei' stolen from Auschwitz». *the Guardian* (στα Αγγλικά). Ανακτήθηκε στις 1 Οκτωβρίου 2018.
3. ↑  Diefenbach, Lorenz (1873). *Arbeit macht frei: Erzählung von Lorenz Diefenbach* (στα Γερμανικά). J. Kühtmann's Buchhandlung.
4. ↑  Φορέλ, Ογκίστ (1920). «Les fourmis de la Suisse (2nd Ed.)» (στα Γαλλικά). La Chaux-de-Fonds: Imprimarie cooperative. Ανακτήθηκε στις 22 Νοεμβρίου 2010.

Εξωτερικοί σύνδεσμοι
--------------------

* Πολυμέσα σχετικά με το θέμα  Arbeit macht frei στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 15156372432907542109
* LCCN: sh99014320

 |

 |
**Chunsoft** (ιαπωνικά: チュン ソフト, Χέπμπορν: Chunsofuto) είναι ιαπωνική εταιρεία βιντεοπαιχνιδιών που ειδικεύεται στα βιντεοπαιχνίδια ρόλων. Ιδρύθηκε το 1984 από τον Κοΐτσι Νακαμούρα, σχεδιαστή βιντεοπαιχνιδιών της Enix. Είναι περισσότερο γνωστή για την δημιουργία της σειράς *Mystery Dungeon*, τα πέντε πρώτα παιχνίδια της σειράς *Dragon Quest* και τη σειρά βιντεοπαιχνιδιών περιπέτειας *Sound Novels*. Τον Απρίλιο του 2012, η εταιρεία συγχωνεύθηκε με την ιαπωνική εταιρεία προγραμματισμού βιντεοπαιχνιδιών Spike, και μετονομάστηκε σε Spike Chunsoft. 

Το όνομα της εταιρείας προέρχεται από τον Chun, ένα χαρακτήρα που εμφανίστηκε στο πρώτο βιντεοπαιχνίδι της Enix, *Door Door*.

Εξωτερικοί σύνδεσμοι
--------------------

* Επίσημος ιστότοπος (Ιαπωνικά)
* Η Chunsoft στο IGN

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 257566105

 |

 |
Το λογότυπο της Τράπεζας
H **Citibank** είναι το τραπεζικό ίδρυμα λιανικής τραπεζικής του πολυεθνικού ομίλου χρηματοοικονομικών υπηρεσιών Citigroup. Η Citibank ιδρύθηκε το 1812 ως City Bank of New York και αργότερα μετονομάστηκε σε First National City Bank of New York. Η τράπεζα διαθέτει 2.649 καταστήματα σε 19 χώρες, συμπεριλαμβανομένων 723 καταστημάτων στις Ηνωμένες Πολιτείες και 1.494 καταστημάτων στο Μεξικό, τα οποία διαχειρίζεται η θυγατρική της, Banamex. Τα καταστήματα στις ΗΠΑ είναι συγκεντρωμένα σε έξι μητροπολιτικές περιοχές: Νέα Υόρκη, Σικάγο, Λος Άντζελες, Σαν Φρανσίσκο, Ουάσιγκτον και Μαϊάμι. Εκτός από τις ΗΠΑ και το Μεξικό, τα περισσότερα καταστήματα της εταιρείας βρίσκονται στην Πολωνία, τη Ρωσία, την Ινδία και τα Ηνωμένα Αραβικά Εμιράτα. 

Ως αποτέλεσμα της χρηματοπιστωτικής κρίσης του 2007–2008 και των τεράστιων απωλειών που υπέστη η αξία των ενυπόθηκων περιουσιακών στοιχείων της, η Citigroup, μητρική της Citibank, έλαβε ενίσχυση διάσωσης με τη μορφή επένδυσης από το Υπουργείο Οικονομικών των ΗΠΑ. Στις 23 Νοεμβρίου 2008, εκτός από μια αρχική επένδυση 25 δισεκατομμυρίων δολαρίων, άλλα 20 δισεκατομμύρια δολάρια επενδύθηκαν στην εταιρεία μαζί με εγγυήσεις για επικίνδυνα περιουσιακά στοιχεία ύψους 306 δισεκατομμυρίων δολαρίων. Οι εγγυήσεις δόθηκαν σε μια εποχή που οι αγορές δεν ήταν σίγουρες ότι η Citi είχε αρκετή ρευστότητα για να καλύψει τις ζημίες από αυτές τις επενδύσεις. Τελικά, οι μετοχές της Citi που ανέλαβε το Υπουργείο Οικονομικών σε αντάλλαγμα για τις εγγυήσεις που εξέδωσε απέφεραν καθαρό κέρδος στο Δημόσιο Ταμείο, καθώς η Citi είχε αρκετή ρευστότητα και δεν χρειάστηκε να χρησιμοποιηθούν οι εγγυήσεις. Μέχρι το 2010, η Citibank είχε εξοφλήσει πλήρως τα δάνεια από το Υπουργείο Οικονομικών, συμπεριλαμβανομένων των τόκων, με αποτέλεσμα καθαρό κέρδος για την ομοσπονδιακή κυβέρνηση των ΗΠΑ.

Παραπομπές
----------

1. ↑  Citigroup Material Legal Entities
2. ↑  «Citigroup | American company». *Encyclopedia Britannica* (στα Αγγλικά). Ανακτήθηκε στις 30 Ιουνίου 2020.
3. ↑  «Citigroup, Inc. 2016 Form 10-K Annual Report». U.S. Securities and Exchange Commission.
4. ↑  «Citigroup secures government lifeline - Nov. 23, 2008». *money.cnn.com*. Ανακτήθηκε στις 30 Ιουνίου 2020.
5. ↑  Aversa, Jeannine (November 24, 2008). «Government unveils bold plan to rescue Citigroup». *The Washington Post*. Associated Press. .
Το **Πεντέμπου** είναι πόλη στην επαρχία Καϊλαχούν στην Ανατολική Περιφέρεια της Σιέρα Λεόνε. Ο πληθυσμός της πόλης ήταν 7.243 άτομα στην απογραφή του 2004 και μια πρόσφατη εκτίμηση τον ανεβάζει στους 20.502. Απέχει περίπου 36 χλμ. από τη Κενέμα και βρίσκεται 235 χλμ. ανατολικά του Φρίταουν. Είναι εμπορικό κέντρο και μία από τις κύριες πόλεις στην Ανατολική Σιέρα Λεόνε.

Η συντριπτική πλειοψηφία του πληθυσμού της πόλης αποτελείται από την εθνοτική ομάδα Μέντε. Οι περισσότερο ομιλούμενες γλώσσες είναι οι Μέντε και Νέρο. Η πόλη είναι η γενέτειρα του πρώην Προέδρου της Σιέρα Λεόνε Αχμάντ Τετζάν Καμπάχ.

Υπάρχουν μια σειρά από άλλες πόλεις με παρόμοια ονόματα.

Παραπομπές
----------

1. ↑  Sesay, Ibrahim Mohamed; Karama, Andrew A.; Ngobeh, Jinnah J. (November 2006), *2004 Population and Housing Census:Analytical Report on Population Distribution, Migration and Urbanisation in Sierra Leone*, Sierra Leone: Statistics Sierra Leone, σελ. 73, ανακτήθηκε στις 2008-07-25
2. ↑  «World Gazetteer». *worldgazetteer.com*. Αρχειοθετήθηκε από το πρωτότυπο στις 12 Απριλίου 2013.
Το **Πανεπιστήμιο Πονπέου Φάβρα** (καταλανικά: Universitat Pompeu Fabra, UPF) είναι δημόσιο πανεπιστήμιο της Βαρκελώνης. Ιδρύθηκε το 1990 και έλαβε το όνομα του σημαντικού Καταλανού φιλολόγου Πονπέου Φάβρα. Θεωρείται ένα από τα ποιοτικότερα πανεπιστήμια της Ισπανίας και ένα από τα νέα πανεπιστήμια με την ταχύτερη ανάπτυξη στον κόσμο. Αποτελείται από τρεις σχολές που εξειδικεύονται στις ανθρωπιστικές επιστήμες, τις επιστήμες υγείας και τις τεχνολογίες επικοινωνίας και πληροφορικής που στεγάζονται αντίστοιχα στις τρεις πανεπιστημιουπόλεις και που εντοπίζονται στον αστικό ιστό της Βαρκελώνης. Το πανεπιστημιακό έτος 2015-16 φοίτησαν στο πανεπιστήμιο περίπου 14.000 άτομα.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 142079581
* LCCN: n92117499
* ISNI: 0000 0001 2172 2676
* GND: 10014649-1
* SUDOC: 061332755
* BNF: cb14472585x (data)
* NKC: ko2009489159
* BNE: XX142870

 |

 |

Παραπομπές
----------

1. ↑  Δεύτερη θέση μεταξύ των πανεπιστημίων της Ισπανίας στην κατάταξη του Times Higher Education Supplement, 175η στον κόσμο.
Το **Boogie Beebies** είναι Βρετανικό τηλεοπτικό παιδικό πρόγραμμα, το οποίο παραγόταν και μεταδιδόταν από το BBC. Μεταδιδόταν από το CBeebies (από το χωριστό κανάλι και από το CBeebies στο BBC One και BBC Two). Η εκπομπή έκανε πρεμιέρα στις 27 Σεπτεμβρίου 2004, και απέσπασε βραβείο BAFTA το 2005.

Κάθε πρόγραμμα διαρκεί 15 λεπτά, και διδάσκει στα παιδιά ένα χορό (από ένα μικρό αρχικό τραγούδι), ένα διαφορετικό κάθε εβδομάδα. Πρώτοι παρουσιαστές ήταν οι Ναταϋλία Ρόνι και Πητ Χίλερ. Η Ρόνι ήταν μέλος της εφηβικής ομάδας B-Yond που προσπάθησε να κερδίσει το Διαγωνισμό Τραγουδιού της Μεγάλης Βρετανίας του 1997 με το τραγούδι "Lighten' Up". Ωστόσο, στον Νοέμβριο του 2006, παρουσιαζόταν από τον Πητ με μια ομάδα παιδιών, τους 'The Boogie Bunch' που ήταν και συμπαρουσιαστές όταν έλειπε η Νατ. Στην ίδια σειρά, ο Πητ απέκτησε ψευδώνυμο, το Μπούγκι Πιτ. Διαθέτει κλιπ με παιδιά, στο σπίτι, στο σχολείο ή μπροστά από μια μπλε οθόνη.

Παραπομπές
----------

1. ↑  «Search Results - BBC Genome». *genome.ch.bbc.co.uk*. Ανακτήθηκε στις 8 Αυγούστου 2017.
2. ↑  «BAFTA 2005 award news». *BBC News*. 27 Νοεμβρίου 2005. Ανακτήθηκε στις 2 Μαρτίου 2008.
3. ↑  «Past Winners and Nominees - Children's - Awards - 2005». BAFTA. Ανακτήθηκε στις 13 Ιανουαρίου 2010.
Η **Λάχεσις (Lachesis)** είναι ένας πολύ μεγάλος και σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,75. Ανακαλύφθηκε το 1872 από τον Γάλλο αστρονόμο Αλφόνς Μπορελλύ, που παρατηρούσε από τη Μασσαλία, και πήρε το όνομα της μιας από τις τρεις Μοίρες της ελληνικής μυθολογίας. Η μοναδική επιπρόσθηση αστέρα από τη Λάχεσι παρατηρήθηκε στις νοτιοδυτικές ΗΠΑ το 1999.

Φυσικά χαρακτηριστικά
---------------------

Η διάμετρος της Λάχεσης υπολογίσθηκε σε 174,1 χλμ. ενώ η μάζα της εκτιμάται σε 5,5 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Λάχεσης εκτιμάται σε 4,87 cm/sec² (201 φορές ασθενέστερη από την αντίστοιχη γήινη), ενώ η μέση ταχύτητα διαφυγής υπολογίζεται σε 92,0 m/sec (331 χιλιόμετρα την ώρα).

Ο φασματικός τύπος της Λάχεσης είναι **C** (ανθρακούχος). Το ακριβές άλβεδό της είναι άγνωστο, ενώ η μέση θερμοκρασία στην επιφάνειά της εκτιμάται σε 115 βαθμούς Κελσίου κάτω από το μηδέν.

Η Λάχεσις περιστρέφεται γύρω από τον εαυτό της μία φορά κάθε 46 ώρες και 33 λεπτά, μία πολύ αργή περιστροφή για αστεροειδή.

Παραπομπές
----------

1. ↑  *JPL Small-Body Database*. 2000120.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 119 Αλθαία | 120 Λάχεσις | 121 Ερμιόνη |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **Πειθώ (Peitho)**, είναι ένας αστεροειδής της Κύριας Ζώνης Αστεροειδών. Ανακαλύφθηκε το 1872 από τον Γερμανό αστρονόμο Ρόμπερτ Λούτερ, που παρατηρούσε από το Ντίσελντορφ της Γερμανίας, και πήρε το όνομα των ομώνυμων προσώπων της ελληνικής μυθολογίας. Η Πειθώ έχει απόλυτο μέγεθος (όπως ορίζεται για το Ηλιακό Σύστημα) 9,14.

Φυσικά χαρακτηριστικά
---------------------

Η μέση διάμετρος της Πειθούς υπολογίσθηκε σε 41 ως 42 χλμ. ενώ η μάζα της εκτιμάται σε 76 τρισεκατομμύρια τόνους. Η μέση επιτάχυνση της βαρύτητας στον ισημερινό της Πειθούς εκτιμάται σε 1,17 cm/sec² (837 φορές ασθενέστερη από την αντίστοιχη γήινη), ενώ η μέση ταχύτητα διαφυγής υπολογίζεται σε 22 m/sec (79 χιλιόμετρα την ώρα).

Ο φασματικός τύπος της Πειθούς είναι μάλλον **S** (λιθώδης). Το ακριβές άλβεδό της είναι άγνωστο, ενώ η μέση θερμοκρασία στην επιφάνειά της εκτιμάται σε 95 βαθμούς Κελσίου κάτω από το μηδέν.

Η Πειθώ περιστρέφεται γύρω από τον εαυτό της μία φορά κάθε 7 ώρες και 49 λεπτά, σύμφωνα με τις πλέον πρόσφατες φωτομετρικές παρατηρήσεις (Κολοράντο Σπρινγκς, 2009).

Παραπομπές
----------

1. ↑  *JPL Small-Body Database*. 2000118.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 117 Λόμια | 118 Πειθώ | 119 Αλθαία |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Ο **Πανελλήνιος Όμιλος Ιστιοπλοΐας Ανοικτής Θαλάσσης - ΠΟΙΑΘ** ιδρύθηκε το 1961 με έδρα τον Πειραιά. Είναι από τους παλαιότερους και γνωστότερους ομίλους του αθλήματος στην Ελλάδα. Επίσης, ο όμιλος λειτουργεί από το 1969 την πρώτη στην Ελλάδα Σχολή Ιστιοπλοΐας Ανοικτής Θαλάσσης (Σ.Ι.Α.Θ.), από την οποία έχουν αποφοιτήσει πάνω από 30.000 αθλητές. Ο ΠΟΙΑΘ ακόμη συνέβαλλε σημαντικά στην διάδοση του αθλήματος στην χώρα ιδρύοντας παραρτήματα σε πολλά μέρη της, τα περισσότερα από τα οποία έχουν πλέον αυτονομηθεί και να υφίστανται ως ξεχωριστοί όμιλοι.

Εγκαταστάσεις
-------------

Το Μικρολίμανο, τα πλοία του ΠΟΙΑΘ βρίσκονται στη προβλήτα του κέντρου και φέρουν τη μπλε-κόκκινη σημαία.
Η έδρα του ομίλου είναι ένα τετραόροφο νεοκλασικό πάνω από το βόρειο άκρο του Μικρολίμανου, στην Ακτή Αθηνάς Δηλαβέρη 3 (δίπλα στο Τεχνητό Κανάλι Δελφιναρίου). Στο κτίριο στεγάζονται τα γραφεία του ομίλου, εντευκτήριο, βιβλιοθήκη, δύο αίθουσες εκπαιδεύσεως / σεμιναρίων χωρητικότητας 180 ατόμων, μία αίθουσα πολλαπλών χρήσεων καθώς και εργαστήρια μηχανών και αποθήκες ναυτιαθλητικού υλικού. Τα πλοία του ομίλου είναι ελλιμενισμένα στο Μικρολίμανο, σε απόσταση μερικών εκατοντάδων μέτρων από το κτίριο.

Αγώνες - εκδρομές
-----------------

Ο όμιλος διοργανώνει πολλούς αγώνες με γνωστότερη τη Διεθνή Ιστιοπλοϊκή Εβδομάδα Αιγαίου (Ράλλυ Αιγαίου) από το 1964, με μεγάλη συμμετοχή ελληνικών και ξένων σκαφών. Επίσης, από το 2010 έχει διοργανώσει εκδρομές στα Μικρασιατικά παράλια και τη Μεγάλη Ελλάδα.

Ακαδημαϊκή δραστηριότητα
------------------------

Ο ΠΟΙΑΘ συνεργάζεται με Ανώτατα Εκπαιδευτικά Ιδρύματα, όπως με το Εθνικό Μετσόβιο Πολυτεχνείο και το Πανεπιστήμιο Πειραιώς και με άλλα ιδρύματα για τη διοργάνωση διαλέξεων και ημερίδων πολιτιστικού περιεχομένου. Είναι ο επίσημος εκπαιδευτής του Πανεπιστημίου Αθηνών /ΤΕΦΑΑ για την ειδικότητα ιστιοπλοΐας ανοικτής θαλάσσης. Ο όμιλος επίσης εκδίδει βιβλία που σχετίζονται με την ιστιοπλοΐα και τη ναυτική τέχνη. Από το 1987 εκδίδει το διμηνιαίο περιοδικό "Ιστιοπλοϊκός Κόσμος" σε 3000 αντίτυπα ανά τεύχος, το οποίο καλύπτει θέματα που αφορούν την ιστιοπλοΐα, τη ναυτιλία και τη θάλασσα γενικότερα. Στον όμιλο απονεμήθηκε το βραβείο της Ακαδημίας Αθηνών το 2013.

Εξωτερικοί σύνδεσμοι
--------------------

* Η επίσημη ιστοσελίδα του Ομίλου

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 31 Ιανουαρίου 2017. Ανακτήθηκε στις 6 Φεβρουαρίου 2019.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 28 Μαΐου 2017. Ανακτήθηκε στις 6 Φεβρουαρίου 2019.
Η **πικραγγουριά** (*Ecballium elaterium*, *Εκβάλλιον το ελατήριο*) είναι φυτό της οικογένειας των κολοκυνθοειδών, συγγενικό φυτό με την κολοκυθιά, την αγγουριά και την καρπουζιά. Είναι έρπον ετήσιο φυτό, το οποίο είναι αυτοφυές στη Μεσόγειο. Το φυτό επίσης έχει προσαρμοστεί και σε άλλες περιοχές στις οποίες εισήχθη ως καλλωπιστικό. Το φυτό είναι δηλητηριώδες, όμως χρησιμοποιείται για θεραπευτικούς σκοπούς από την αρχαιότητα.

Περιγραφή
---------

Το φυτό φτάνει σε ύψος τα 30 εκατοστά και σε διάμετρο το ένα μέτρο. Κάνει έντονα κίτρινα μονόοικα άνθη, δηλαδή τα άνθη είναι είτε αρσενικά είτε θηλυκά, αλλά υπάρχουν δύο άνθη πάνω στο φυτό. Το φυτό μπορεί να αυτογονιμοποιηθεί. Η ανθοφορία του διαρκεί από τον Ιούνιο μέχρι το Αύγουστο. Το επιστημονικό όνομά του το φυτό το πήρε επειδή όταν κάποιος αγγίξει τους ώριμους καρπούς, αυτοί ανοίγουν και οι σπόροι εκτοξεύονται παντού. Οι καρποί καλύπτονται από τριχίδια.

Φαρμακευτικές χρήσεις και τοξικότητα
------------------------------------

Η πικραγγουριά χρησιμοποιείται από την αρχαιότητα ως φάρμακο. Ο Διοσκουρίδης την αποκαλεί «ελατήριο» και την χαρακτηρίζει ως ισχυρό καθαρτικό. Στην λαϊκή ιατρική, οι ρίζες και οι καρποί χρησιμοποιούνται ως καθαρτικά, αναλγητικά και αντιφλεγμονώδη. Η αντιφλεγμονώδης δράση οφείλεται στο συστατικό κουκουρμπιτακίνη Β, ένα τριτερπένιο το οποίο ανήκει στις κουρκουρμπιρακίνες, οι οποίες έχουν αναγνωριστεί ως οι τοξικές ουσίες της οικογένειας των κολοκυνθοειδών.

Στην περιοχή της Μεσογείου, εκχύλισμα από το καρπό της πικραγγουριάς έχει χρησιμοποιηθεί για την θεραπεία της ρινοκολπίτιδας, της ιγμορίτιδας και της κίρρωσης του ήπατος, με ενδορινική χορήγηση. Εντός μερικών λεπτών από την χορήγηση του εκχυλίσματος έχει παρατηρηθεί οίδημα βλεννογόνου του ανωτέρου αναπνευστικού, ιδίως της μαλακής υπερώας και της σταφυλής, πιθανόν εξαιτίας φλεγμονώδους αντίδρασης ή απευθείας τοξικής δράσης, το οποίο μπορεί τελικά να οδηγήσει σε απόφραξη των αεραγωγών, ενώ μπορεί να οδηγήσει σε νέκρωση των κυττάρων του βλεννογόνου της μύτης. Το εκχύλισμα δεν πρέπει να χορηγείται σε έγκυες γιατί μπορεί να προκαλέσει αποβολή του εμβρύου.

Οι καρποί περιέχουν επίσης τη δηλητηριώδη ουσία ελατηρίνη.

Παραπομπές
----------

1. 1 2  Raikhlin-Eisenkraft B, Bentur Y. Ecbalium elaterium (squirting cucumber)--remedy or poison? J Toxicol Clin Toxicol. 2000;***38***(3):305-8.
2. 1 2  Koussidis GA, Mountantonakis S, Petrichou CC. Folk remedies still in use: a case of soft palate and uvular oedema due to Ecbalium elaterium. Int J Clin Pract. 2002 Dec;56(10):817.
3. ↑  Eken C, Ozbek K, Yildirim CK, Eray O. Severe uvular edema and nasal mucosal necrosis due to Ecbalium elaterium (squirting cucumber): an allergic reaction or direct toxic effect? Clin Toxicol (Phila). 2008 Mar;46(3):257-8.
4. ↑  Ecballium elaterium - (L.)A.Rich. plants for a future. Ανακτήθηκε την 9 Δεκεμβρίου 2012

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **πικραγγουριά**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πικραγγουριά** |
Η **πικροδάφνη** ή **ροδοδάφνη** (επιστημονική ονομασία *Nerium oleander*, *Νήριον το ολέανδρον* συνών. *Νήριον η ροδοδάφνη*) ανήκει στο γένος Νήριον (Nerium). Το είδος *Ράιτια η αντιδυσεντερική* (*Wrightia antidysenterica*) συν. *Νήριον το αντιδυσεντερικόν* (*Nerium antidysentericum*) είχε συμπεριληφθεί στο γένος παλαιότερα. Η ροδοδάφνη είναι ένας αειθαλής θάμνος της οικογένειας των αποκυνίδων που μπορεί να φτάσει σε ύψος 5 μέτρων, με τοξικά μέρη. Μεγαλώνει σε ηλιόλουστα μέρη με υγρό υπόστρωμα, όπως οι όχθες ποταμών σε χαμηλό υψόμετρο. Αντέχει επίσης τα ελαφρώς υφάλμυρα εδάφη. Επιπλέον, έχει μεγάλη αντοχή στην ξηρασία και μπορεί να βρεθεί και σε ημιάνυδρα εδάφη. Πολλαπλασιάζεται πολύ εύκολα με μοσχεύματα. Έχει λογχοειδή, δερματώδη φύλλα και μονά ροζ-κόκκινα άνθη. Υπάρχουν και ποικιλίες με άσπρα, κίτρινα, μωβ και διπλά άνθη, οι οποίες καλλιεργούνται. Στην Ελλάδα είναι αυτοφυής, όπως και σε πολλά άλλα μέρη του κόσμου. Η τοξικότητα της πικροδάφνης οφείλεται στην τοξική ουσία νηριίνη, και έχει ως στόχο να προστατεύσει το φυτό από τις επιθέσεις ζώων.

Καρποί πικροδάφνης

Παραπομπές
----------

1. ↑  «Fact Sheet Nerium oleander». *Biosecurity Queensland*. Αρχειοθετήθηκε από το πρωτότυπο στις 24 Οκτωβρίου 2014. Ανακτήθηκε στις 4 Οκτωβρίου 2012.
2. ↑  «Wrightia antidysenterica». *India Biodiversity*. Ανακτήθηκε στις 4 Οκτωβρίου 2012. [*νεκρός σύνδεσμος*]

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πικροδάφνη** |


|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **πικροδάφνη**  |

  


|  |  |  |  |  |
| --- | --- | --- | --- | --- |
| 

| π • σ • ε
Μακία |
| --- |
|  |
| Κατάλογος φυτών | 
* Αγριελιά
* Αγριοκουμαριά
* Αγριοφυστικιά
* Αριά
* Άσπρη λαδανιά
* Δάφνη
* Θαμνοκυπάρισο
* Κέδρος
* Κουμαριά
* Κουτσουπιά
* Κράταιγος
* Μυρτιά
* Πικροδάφνη
* Πουρνάρι
* Ρείκι
* Σπάρτο
* Σχίνος
* Φυλλίκι
* Χαρουπιά
* Χρυσόξυλο
 |

 |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh93009542
* GND: 4172547-5
* BNF: cb15052400g (data)

 |

 |
Η **Ντάφυ** (αγγλικά: Amie Ann Duffy, 23 Ιουνίου 1984) είναι Ουαλή τραγουδίστρια, τραγουδοποιός και ηθοποιός. Έγινε παγκοσμίως γνωστή από τον πρώτο της δίσκο με τίτλο *Rockferry* και συγκεκριμένα με το τραγούδι *Mercy*. Μόνο στη Μεγάλη Βρετανία πούλησε περίπου 2 εκατομμύρια δίσκους, ενώ παγκοσμίως περίπου 6 εκατομμύρια. Το 2008, η Ντάφι κέρδισε το Βραβείο Γκράμι στην κατηγορία για τον καλύτερο ποπ δίσκο, ενώ είχε προταθεί για άλλα δύο.

Βιογραφία
---------

Η Ντάφι γεννήθηκε στις 23 Ιουνίου του 1984. Έχει μια δίδυμη αδερφή, την Κέιτι Ανν και μια μεγαλύτερη αδερφή, την Κέλλυ. Ξεκίνησε να τραγουδά στην ηλικία των 6 ετών, ενώ οι γονείς της πήραν διαζύγιο όταν ήταν δέκα ετών. Το 1998, σε ηλικία 13 ετών, αποκαλύφθηκε πως η πρώην σύζυγος του πατριού της προσέλαβε έναν πληρωμένο δολοφόνο προκειμένου να τον σκοτώσει. Αυτό το γεγονός, όπως λέει και η ίδια, στιγμάτισε τη ζωή της. Το 2003, έλαβε μέρος σε έναν διαγωνισμό ταλέντων στην Ουαλία και, τελικά, παρόλο που θεωρούνταν ως το φαβορί, βγήκε δεύτερη. Το 2004, η Ντάφι συναντήθηκε με τον πρώην κιθαρίστα των Suede, Μπέρναρντ Μπάτλερ. Στις 23 Νοεμβρίου 2007, η Ντάφι υπέγραψε με την A&M Records και, ύστερα από πολλές τηλεοπτικές εμφανίσεις, αναγνωρίστηκε το ταλέντο της. Στις 3 Μαρτίου 2008, η Ντάφι κυκλοφόρησε τον πρώτο της δίσκο με τίτλο *Rockferry*, ο οποίος σημείωσε μεγάλη εμπορική επιτυχία. Το 2009, η Ντάφι κέρδισε 3 Brit Awards. Τέλος, την ίδια χρονιά ερμήνευσε το τραγούδι *Smoke Without Fire* για τη ταινία «Μια κάποια εκπαίδευση».

Δισκογραφία
-----------

* *Rockferry* (2008)
* *Endlessly* (2010)

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. ↑  (Αγγλικά) *Discogs*. 79081. Ανακτήθηκε στις 9  Οκτωβρίου 2017.

Εξωτερικοί σύνδεσμοι
--------------------

* Πολυμέσα σχετικά με το θέμα  Duffy στο Wikimedia Commons
* Επίσημη ιστοσελίδα
* Ντάφυ στο Allmusic
* Ντάφυ στο Instagram

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 72612091
* LCCN: no2008074859
* ISNI: 0000 0000 8002 474X
* GND: 135520703
* BNF: cb156167981 (data)
* MusicBrainz: 2c4dae8c-e591-49e0-9c5a-62b310a15788
* NKC: js20081129003

 |

 |
Η **Πασάια** (επίσημα, βασκική μορφή Pasaia, ισπανική μορφή Pasajes, **Πασάχες**) είναι παραθαλάσσια κωμόπολη και δήμος της επαρχίας της Γκιπούθκοα στη Χώρα των Βάσκων στη βόρεια Ισπανία. Βρίσκεται 5 χμ ανατολικά του Σαν Σεμπαστιάν και παραδοσιακά αποτελεί το σημαντικότερο λιμάνι της επαρχίας, γνωστός ως **Πασάιακο Πορτούα**. Πέραν του λιμένος, η κωμόπολη στην ουσία απαρτίζεται από τέσσερα χωριά κτισμένα στις εκβολές του ποταμού Οϊάρτσουν.

Στους οικιστικούς πυρήνες της εγκαταστάθηκαν Γασκώνοι ήδη από τον 13ο αιώνα, όπως και στις γειτονικές παραθαλάσσιες πόλεις της επαρχίας και ήταν αυτοί που ονομάτισαν τον οικισμό *Pasage* στα γασκωνικά. Όντας το καλύτερο φυσικό λιμάνι της Γκιπούθκοα, ήταν το μήλον της έριδος μεταξύ των κατοίκων του Σαν Σεμπαστιάν, της Ονταριμπία και του Ιρούν, καταλήγοντας για το μεγαλύτερο μέρος της ιστορίας του να είναι υπό κοινή εκμετάλλευση από τους κατοίκους της πρωτεύουσας και της Ονταριμπία. Σήμερα, το λιμάνι του είναι το δεύτερο σε σημασία της Χώρας των Βάσκων και το 14ο στο σύνολο του ισπανικού κράτους.

Παραπομπές
----------

1. ↑  Εθνικό Ινστιτούτο Στατιστικών της Ισπανίας: «Municipal Register of Spain of 2022» 16  Μαΐου 2022. σελ. 1,235.
2. ↑  «Cuatro distritos, un municipio - Pasaia». *www.pasaia.eus* (στα Ισπανικά). Ανακτήθηκε στις 7 Αυγούστου 2018.
3. ↑  «En Gipuzkoa se habló la lengua gascona al menos hasta 1928» (στα es-ES). *El Diario Vasco*. 2014-12-07.. Ανακτήθηκε στις 2018-08-07.
4. ↑  «Historia - Pasaia». *www.pasaia.eus* (στα Ισπανικά). Ανακτήθηκε στις 7 Αυγούστου 2018.

Εξωτερικοί σύνδεσμοι
--------------------

* Πολυμέσα σχετικά με το θέμα  Pasaia στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 237018934
* LCCN: nb2011003486
* GND: 4703247-9

 |

 |
Ο **Πασίων** ήταν σύγχρονος του Δημοσθένη, ένας από τους πιο σημαντικούς τραπεζίτες του 4ου αιώνα π.Χ. και ταυτόχρονα ένας από τους πιο πλούσιους άνδρες της Ελλάδας. Τα περισσότερα γι αυτόν τα γνωρίζουμε από λόγους του Δημοσθένη που έγραψε για τον Απολλόδωρο, τον γιο του Πασίωνα.

Ο Πασίων ήταν απελεύθερος και μία από τις περιπτώσεις δούλων στους οποίους ανατέθηκαν από τους κυρίους τους εμπιστευτικές θέσεις και κατάφεραν να ανελιχθούν με την ικανότητά τους. Αρχίζοντας από πολύ χαμηλά, ο Πασίων μάζεψε στη διάρκεια της ζωής του τριάντα τάλαντα περιουσία, αφού μόνο το εργοστάσιο ασπιδοπηγίας (κατασκευής ασπίδων) τού απέφερε ετησίως 6.000 δραχμές (*Δημοσθ. 36.11*).

Ως τραπεζίτης, ο Πασίων διακρίθηκε τόσο πολύ στη δουλειά και στην αντίληψη που είχε για τις επιχειρήσεις, που οι κύριοι του τον απελευθέρωσαν. Λέγεται ότι οι καταθέσεις σε τράπεζες χωρίς προκαθορισμένο προορισμό όπου οι τραπεζίτες εκτελούσαν διαδοχικές πληρωμές σε τρίτους σύμφωνα με αντίστοιχες εντολές των καταθετών, ήταν μια εφεύρεση του Πασίωνα. 

Για τις μεγάλες υπηρεσίες που προσέφερε στην αθηναϊκή πολιτεία του απονεμήθηκαν πλήρη πολιτικά δικαιώματα και αναγνωρίστηκε ως δημότης Αχαρνέων, πράγμα πολύ σπάνιο για όποιον ήταν κάποτε δούλος.

Ο Πασίων πέθανε γύρω στα 370 π.Χ.

Παραπομπές
----------

1. 1 2 3 4  Johannes Kirchner: «Prosopographia Attica». (λατινική γλώσσα) *Prosopographia Attica*. Βερολίνο. 1901. Ανακτήθηκε στις 24  Ιουλίου 2016.
Το Boston Naming Test είναι ένα ψυχομετρικό εργαλείο που σκοπό έχει να δει εάν ο εξεταζόμενος μπορεί να ανασύρει από τη μνήμη του ονομασίες αντικειμένων που του δείχνονται σε εικόνες (σχέδια).

Αρχικά δείχνουμε την εικόνα στο άτομο και αναμένουμε να μας πει τη ονομασία του απεικονιζόμενου αντικειμένου (αυθόρμητη απόκριση). Εάν δυσκολεύεται αρχικά του δίνουμε ένα συναφή σημασιολογικό στοιχείο που λέγεται στοιχείο ερεθίσματος. 

Για παράδειγμα στην εικόνα μιας πυραμίδας της Αιγύπου αναμένουμε να μας πει *"Πυραμίδα"*, εάν δεν το κάνει αυθόρμητα του δίνουμε/λέμε το σημασιολογικό βοήθημα *"Αίγυπτος"*. Εάν πάλι δεν έχει την απάντηση του δίνουμε ένα φθογγικό ερέθισμα όπου του λέμε τα πρώτα φωνήματα της λέξης π.χ. η λέξη ξεκινάει από *πυρ-*.

Αναλόγως της ηλικίας και του μορφωτικού επιπέδου έχουμε διαφορετικούς σταθμισμένους μέσους όρους και τυπικές αποκλίσεις (δηλαδή τα αναμενόμενα τυπικά αποτελέσματα) για το σκορ σε αυτό το εργαλείο.
Ο **Πιέτρο Μπέμπο** (*Pietro Bembo*, 20 Μαΐου 1470 - 18 Ιανουαρίου 1547) ήταν Ιταλός λόγιος, ποιητής, θεωρητικός της λογοτεχνίας, μέλος των Ιωαννιτών Ιπποτών και καρδινάλιος. Ήταν μία σημαντική μορφή στην ανάπτυξη της ιταλικής γλώσσας, ειδικά της Τοσκάνης, ως λογοτεχνικό μέσο, κωδικοποιώντας τη γλώσσα για την τυπική σύγχρονη χρήση.

Βιογραφία
---------

Πορτρέτο του Πιέτρο Μπέμπο, από τον Τιτσιάνο.
### Στη Φλωρεντία

Καταγόμενος από αριστοκρατική ενετική οικογένεια, έζησε την παιδική του ηλικία στην Φλωρεντία, όπου ο πατέρας του διετέλεσε πρεσβευτής της Γαληνοτάτης Δημοκρατίας, και όπου ο Μπέμπο έμαθε κι αγάπησε την τοσκανική διάλεκτο. Σπούδασε Ελληνικά στη Σικελία δίπλα στον Κωνσταντίνο Λάσκαρι και φιλοσοφία στην Πάντοβα.

### Στη Φερράρα

*Sogno*, 1492-1494
Από το 1498 ως το 1506 έζησε στη Φερράρα, στην αυλή δούκα Αλφόνσο ντ' Έστε. Εκεί γοητεύτηκε από την σύζυγο του Αλφόνσο, την Λουκρητία Βοργία, και της έγραφε επιστολές και ποιήματα στα λατινικά και τους *Asolani*, φιλοσοφικούς διαλόγους για τον πλατωνικό έρωτα στα ιταλικά. Πλατωνικά ήταν όλα, πρέπει να υποθέσουμε, γιατί ο Αλφόνσο ήταν φοβερός πολεμιστής.

Pietro Bembo, *Historia Veneta*, 1729
### Στο Ουρμπίνο

Το 1506 πήγε στο Ουρμπίνο, στην αυλή του δούκα Γκουιντομπάλντο ντα Μοντεφέλτρο. Εκεί διακρίθηκε για την μόρφωση και το πνεύμα του, τόσο που ο Καστιλιόνε του έδωσε πρωταγωνιστικό ρόλο στις συζητήσεις που περιγράφει (ή συνθέτει) στον *Αυλικό* του (*Il Cortegiano*).

### Στην Ρώμη

Το 1513 ο Μπέμπο, συνδεόμενος με τους Μεδίκους, πήγε στη Ρώμη και έγινε γραμματέας του Λέοντα Ι΄. Υπήρξε το είδωλο της καλής κοινωνίας, προστάτης του Ραφαήλ, ευνοούμενος όλων, αν και είχε κατώτερο μόνο εκκλησιαστικό βαθμό. Έγραφε ποιήματα σε Κικερώνεια Λατινικά αλλά στο δοκίμιό του *Prose della volgar lingua* συνηγόρησε υπέρ της χρήσης της Ιταλικής στην λογοτεχνία, ορίζοντας τον  Πετράρχη ως υπόδειγμα.

### Στην Πάντοβα

Το 1520, σε ηλικία πενήντα ετών, αποσύρθηκε σε μιαν αγροικία κοντά στην Πάντοβα και συνέζησε με μια γυναίκα από την οποία απέκτησε τρία παιδιά. Συνέλεγε έργα τέχνης, δεχόταν πολυάριθμους λογίους και φιλότεχνους και έγινε ο νομοθέτης του ύφους της Ιταλίας. Το 1539 έγινε καρδινάλιος.

Επιλογή έργων
-------------

* *Gli Asolani*, 1505
* *Prose della volgar lingua, 1525 (*Περί της λαϊκής γλώσσας*)*
* *Carmina, 1533 (ποίηση)*
* *Rerum veneticarum libri XII, 1551 (ιστορία της Βενετίας από το 1487 μέχρι το 1513)*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 54144140
* **Europeana**: agent/base/61130
* **ΕΒΕ**: 142183
* **AA**: 159191
* LCCN: n50078865
* ISNI: 0000 0001 2133 3558
* GND: 118658115
* SELIBR: 177235
* SUDOC: 026716844
* BNF: cb148090995 (data)
* BIBSYS: 90630753
* ULAN: 500314171
* MusicBrainz: d17eecf9-1c61-48b9-be84-83dae8303ddf
* NLA: 35017214
* NDL: 001141079
* NKC: jn20000600794
* ICCU: CFIV048916
* BNE: XX873498
* CiNii: DA05170551
* RKD: 486203

 |

 |
Το περιοδικό ***Archives: The International Journal of Medicine***, ISSN 1791-4000, εκδίδεται στη Θεσσαλονίκη και κυκλοφορεί σε 103 χώρες. Πρόκειται για αγγλόφωνο διεθνές ακαδημαϊκό περιοδικό με κριτές που χρησιμοποιεί για την εξέταση των υποβαλλόμενων άρθρων την μέθοδο blind peer review process. Οι δύο κριτές δεν γνωρίζουν την ταυτότητα του συγγραφέα και αντιστρόφως. Το περιοδικό περιλαμβάνει ερευνητικά άρθρα, ανασκοπήσεις, παρουσίαση σπάνιων περιστατικών και άλλες σπανιότερες κατηγορίες άρθρων. Το περιοδικό *Archives:The International Journal of Medicine* έχει άρθρα που αφορούν σε όλες τις ιατρικές ειδικότητες. Ταξινομείται σε διεθνείς βάσεις δεδομένων, με κυριότερη το Academic Search Complete. Εκδόθηκε για πρώτη φορά τον Ιανουάριο του 2008, και εκδίδεται 4 φορές το χρόνο. Δίνει έμφαση σε επιστημονικές εργασίες που προέρχονται από χώρες του τρίτου κόσμου. Έχει χρόνο απόκρισης 3-15 ημέρες και αναλαμβάνει τη δωρεάν διόρθωση των σφαλμάτων στην αγγλική γλώσσα και των σφαλμάτων ιατρικής γραφής, ενώ χρεώνει έξοδα έκδοσης στη συγγραφική ομάδα, με εξαίρεση τις αναπτυσσόμενες χώρες.

Εξωτερικοί σύνδεσμοι
--------------------

* Επίσημη Ιστοσελίδα
* National Library of Medicine Catalogue
* Διεθνής μη κερδοσκοπικός οργανισμός CABI[*νεκρός σύνδεσμος*]
* Διεθνής εταιρεία διανομής ιατρικής πληροφορίας EBSCOHOST
* Διεθνής εταιρεία διανομής ιατρικής πληροφορίας PROQUEST
* Διεθνής εταιρεία διανομής ιατρικής πληροφορίας GALE CENCAGE
Το **Citius, Altius, Fortius** (Πιο γρήγορα, πιο ψηλά, πιο δυνατά) είναι το σύνθημα των Ολυμπιακών Αγώνων που απευθύνεται σε όλα τα μέλη του Ολυμπιακού Κινήματος ενθαρρύνοντας ψυχολογικά τους αθλητές, αλλά και όσους συμμετέχουν στους Ολυμπιακούς Αγώνες καλώντας τους να ενεργούν σύμφωνα με το πνεύμα της διοργάνωσης.

Ιστορικό
--------

Το σύνθημα σε μετάλλιο των Ολυμπιακών Αγώνων του 1948
Το συγκεκριμένο σύνθημα προτάθηκε το 1894 στη νεοσύστατη τότε ΔΟΕ, από τον Πιερ ντε Κουμπερτέν, ο οποίος δανείστηκε το ρητό από τον Γάλλο δομινικανό ιερέα και υπέρμαχο του αθλητισμού Ανρί Ντιντόν, ο οποίος το ανέφερε σε μια σχολική αθλητική διοργάνωση το 1881, κατά την οποία ο Κουμπερτέν ήταν παρών. Το σύνθημα ακούστηκε για πρώτη φορά στο στάδιο Colombes του Παρισιού κατά τους Θερινούς Ολυμπιακούς Αγώνες του 1924 στο Παρίσι και θεωρείται ότι συμπυκνώνει όλες τις αξίες του Ολυμπισμού.

Παραπομπές
----------

1. ↑  Ελληνική Ολυμπιακή Επιτροπή: Σύμβολα Αγώνων.
2. ↑  «What is the Olympic motto?». Αρχειοθετήθηκε από το πρωτότυπο στις 18 Σεπτεμβρίου 2015. Ανακτήθηκε στις 12 Μαρτίου 2015.
3. ↑  Paris 1924.

Εξωτερικοί σύνδεσμοι
--------------------

* Ελληνική Ολυμπιακή Επιτροπή: Σύμβολα Αγώνων.
* What is the Olympic motto?
Συντεταγμένες: 42°24′25″N 71°7′11″W﻿ / ﻿42.40694°N 71.11972°W﻿ / 42.40694; -71.11972

Το **Πανεπιστήμιο Ταφτς** (αγγλικά: *Tufts University*) είναι ιδιωτικό πανεπιστήμιο με έδρα στο Μέντφορντ της Μασαχουσέτης (στην ευρύτερη περιοχή της Βοστώνης). Το πανεπιστήμιο ιδρύθηκε το 1852 και θεωρείται ένα εκ των κορυφαίων πανεπιστημίων στις ΗΠΑ. Διεθνείς σχέσεις, φιλολογία, οικονομικά, ψυχολογία είναι οι δημοφιλέστερες ειδικότητες. Παρά την πρόσφατη αλλαγή νοοτροπίας που το έκανε πιο ανοικτό και λιγότερο ελιτίστικο, η διδασκαλία προπτυχιακών προγραμμάτων εξακολουθεί να προσελκύει υψηλού επιπέδου σπουδαστές. Το Ταφτς είναι ωστόσο περισσότερο γνωστό για τα μεταπτυχιακά του προγράμματα. Η σχολή Νομικής και Διπλωματίας Φλέτσερ (Fletcher) ανήκει στις καλύτερες παγκοσμίως για τη μελέτη των διεθνών σχέσεων, ενώ η έδρα «Κωνσταντίνος Καραμανλής», προσελκύει ιδιαίτερα το ελληνικό ενδιαφέρον. Επίσης, το Ταφτς προσφέρει ένα εξαιρετικό πρόγραμμα εξ αποστάσεως στις διεθνείς σχέσεις, το GMAP, που απευθύνεται σε εργαζομένους.

Πηγές
-----

* 

1. ↑  *Integrated Postsecondary Education Data System*.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 151609847
* LCCN: n50000182
* ISNI: 0000 0004 1936 7531
* GND: 1029986-5
* SUDOC: 070319103
* BNF: cb145749203 (data)
* NLA: 35557641
* NKC: nlk20040157465
* CiNii: DA01680465

 |

 |
Το ***Bomberman Ultra*** είναι βιντεοπαιχνίδι παζλ λαβύρινθου για το PlayStation 3. Αναπτύχθηκε και κυκλοφόρησε σε ψηφιακή μορφή στο PlayStation Network (PSN) από την Hudson Entertainment στις 11 Ιουνίου του 2009. Είναι το τρίτο παιχνίδι της σειράς *Bomberman* που διατίθεται μόνο ψηφιακά, μετά τα *Bomberman Live* για το Xbox 360 (Xbox Live Arcade) και το *Bomberman Blast* για το Wii (WiiWare). Το παιχνίδι υποστηρίζει μέχρι και οκτώ παίκτες ταυτόχρονα μέσω διαδικτυακού ή τοπικού multiplayer. Ένα από τα χαρακτηριστικά του *Bomberman Ultra* είναι η δυνατότητα παραμετροποίησης του χαρακτήρα που ελέγχει ο παίκτης. Όσο εξελίσσεται το παιχνίδι, ξεκλειδώνονται περισσότερα ρούχα και αξεσουάρ ανεβάζοντας τον αριθμό των πιθανών συνδυασμών στις 150.000.

Τρόπος παιχνιδιού
-----------------

Σκηνή του παιχνιδιού.
Όπως και στους υπόλοιπους τίτλους της σειράς Bomberman, έτσι και στο Ultra ο παίκτης βρίσκεται αντιμέτωπος μέχρι και με επτά αντιπάλους. Τα 14 διαθέσιμα επίπεδα είναι ειδικά διαμορφωμένοι λαβύρινθοι, στους οποίους οι bombermen πρέπει να παγιδεύσουν ο ένας τον άλλο με στρατηγικά τοποθετημένες βόμβες. Κατά τη διάρκεια της μάχης, εμφανίζονται σε τυχαία σημεία διάφορα power ups τα οποία δίνουν πλεονεκτήματα στους κατόχους τους, όπως έξτρα ταχύτητα, μεγαλύτερες εκρήξεις και άλλα. Νικητής της παρτίδας αναδεικνύεται ο τελευταίος επιζών.

Υποδοχή
-------

Το *Bomberman Ultra* έχει σκορ 81% στο Metacritic ενώ παίρνει 4.5 αστέρια στα 5 από τους χρήστες του PlayStation Network. To IGN το βαθμολόγησε με 8/10 υπογραμμίζοντας πως "Είναι μία πολύ καλή ευκαιρία για τα χρήματα που κοστίζει. Πρόκειται για ένα download για το οποίο οι φίλοι του *Bomberman* καλά θα κάνουν να εξοικονομήσουν χώρο".

Παραπομπές
----------

1. ↑  Reilly, Jim. «A Quick Look At Bomberman Ultra» (στα αγγλικά). *Kotaku*.. Ανακτήθηκε στις 2017-08-10.
2. 1 2  Hatfield, Daemon (11 Ιουνίου 2009). «Bomberman Ultra Review». *IGN* (στα Αγγλικά). Ανακτήθηκε στις 10 Αυγούστου 2017.
3. ↑  «Bomberman Ultra». *PlayStation Store*. Konami. 17 Σεπτεμβρίου 2009. Ανακτήθηκε στις 20 Αυγούστου 2017.
4. ↑  «Bomberman Ultra». *Metacritic*. Ανακτήθηκε στις 10 Αυγούστου 2017.
Η μέθοδος **Βonding** στην Αισθητική Οδοντιατρική αφορά στην συγκόλληση πολυμερών υλικών (συνθέτων ρητινών) στις πρόσθιες επιφάνειες των δοντιών, με σκοπό την αισθητική βελτίωση της παρουσίας του χαμόγελου. Πρόκειται για διαδικασία παρόμοια με τη συγκόλληση λευκών σφραγισμάτων στα δόντια, μόνο που εδώ γίνεται συνήθως κάλυψη όλης της ορατής επιφάνειας του δοντιού με σκοπό την αισθητική βελτίωση και όχι την αποκατάσταση τερηδονικής βλάβης ή άλλων παθολογικών καταστάσεων.

Πλεονεκτήματα
-------------

Βασικό πλεονέκτημα της μεθόδου Bonding είναι η ταχύτητα ολοκλήρωσης της θεραπείας, καθότι δεν εμπλέκεται οδοντοτεχνικό εργαστήριο αλλά όλες οι φάσεις ολοκληρώνονται από τον οδοντίατρο, άμεσα, συνήθως σε μια συνεδρία. Επίσης, η μέθοδος είναι εξαιρετικά συντηρητική γιατί δεν απαιτείται κανένα τρόχισμα των δοντιών εκτός αν απαιτείται από το συγκεκριμένο πρόβλημα των δοντιών. Άλλο πλεονέκτημα αποτελεί το μειωμένο κόστος σε σχέση με άλλες τεχνικές που γίνονται για τον ίδιο σκοπό, όπως οι όψεις πορσελάνης.

Μειονεκτήματα
-------------

Τα υλικά που χρησιμοποιούνται για τις αποκαταστάσεις Bonding έχουν μειωμένη αντοχή σε σχέση με τα φυσικά δόντια και πρέπει να γίνονται σε επιλεγμένα περιστατικά. Επίσης, μειονέκτημα είναι ότι δυσχρωμούν μαι χάνουν τις αισθητικές τους ιδιότητες μετά από μερικά χρόνια. Από ερευνητικές εργασίες μακροβιότητας θεωρείται ότι οι αποκαταστάσεις Bonding έχουν ένα μέσο χρόνο ζωής περίπου 7 χρόνια.

Εφαρμογές
---------

Η μέθοδος Bonding συνήθως εφαρμόζεται για να αντιμετωπιστούν περιπτώσεις όπως:

* Κενά μεταξύ δοντιών
* Δυσχρωμικά δόντια
* Σπασμένα ή ραγισμένα δόντια
* Στρεβλοφυία (στραβά δόντια)
* Τροποποίηση του σχήματος των φυσικών δοντιών

Παραπομπές
----------

1. ↑  «blog.smile-clinic.gr». Αρχειοθετήθηκε από το πρωτότυπο στις 31 Ιουλίου 2016.

Πηγές
-----

* 
* 
* http://blog.smile-clinic.gr/?p=576
Οι **Coverdale•Page** ήταν βρετανικό μπλουζ και χαρντ ροκ συγκρότημα, το οποίο προήλθε από τη συνεργασία του πρώην τραγουδιστή των Deep Purple και των Whitesnake, Ντέιβιντ Κόβερντεϊλ, με τον πρώην κιθαρίστα των Led Zeppelin, Τζίμι Πέιτζ.

Βιογραφία
---------

Το πρότζεκτ ξεκίνησε το 1991 μετά από πρόταση του μουσικού παραγωγού Τζον Κάλοντνερ, αλλά παρ' όλα αυτά χρειάστηκαν δύο χρόνια για να πραγματοποιήσουν την πρώτη τους και μοναδική δισκογραφική προσπάθεια. Ο δίσκος "*Coverdale - Page*" κυκλοφόρησε στις 15 Μαρτίου 1993, με το δίδυμο να συνεργάζεται με τους μπασίστες Ρίκι Φίλιπς και Χόρχε Κάσας, το ντράμερ Ντένι Καρμάσι και τον κιμπορντίστα Λέστερ Μέντελ.  

Το άλμπουμ σκαρφάλωσε στην τέταρτη θέση των βρετανικών τσαρτ και την πέμπτη θέση των αντίστοιχων αμερικάνικων, ενώ έχει βραβευθεί ως πλατινένιος σε Ηνωμένες Πολιτείες και Καναδά.  

Σκοπός του συγκροτήματος ήταν να περιοδεύσουν σε όλο τον κόσμο και γι' αυτό το λόγο διατήρησαν τον Καρμάσι στο συγκρότημα και προσέλαβαν τον Γκάι Πρατ στο μπάσο και τον Μπρετ Ταγκλ στα πλήκτρα. Μετά από μερικές εμφανίσεις στην Ιαπωνία τον Δεκέμβριο του 1993, όπου παρουσίαζαν εκτός των τραγουδιών του νέου τους δίσκου τα τραγούδια "*Still of the Night*" και "*Here I Go Again*" των Whitesnake, όπως και τα "*Rock N' Roll*" "*Kashmir*" και "*Black Dog*" των Led Zeppelin, το συγκρότημα διαλύθηκε λόγω της επιστροφής του Πέιτζ στη Μεγάλη Βρετανία για να σχηματίσει με τον Ρόμπερτ Πλαντ τους Page and Plant. Ο Ντέιβιντ Κόβερντεϊλ συνέχισε κατά καιρούς με διαφορετικές συνθέσεις των Whitesnake.

Δισκογραφία
-----------

### Άλμπουμ

* *Coverdale•Page (άλμπουμ)* (1993) — UK No. 4; U.S. No. 5

### Singles

| Έτος | Single | Chart | Θέση | Chart | Θέση |
| --- | --- | --- | --- | --- | --- |
| 1993 | "Pride and Joy" | U.S. Hot Mainstream Rock Tracks | 1 | UK Singles Chart | - |
| 1993 | "Shake My Tree" | U.S. Hot Mainstream Rock Tracks | 3 | UK Singles Chart | - |
| 1993 | "Take Me for a Little While" | U.S Hot Mainstream Rock Tracks | 15 | UK Singles Chart | 29 |
| 1993 | "Over Now" | U.S. Hot Mainstream Rock Tracks | 24 | UK Singles Chart | - |
| 1993 | "Take a Look at Yourself" | U.S Hot Mainstream Rock Tracks | - | UK Singles Chart | 43 |

*Πηγή*:

Παραπομπές
----------

1. 1 2  Roberts, David (2006). *British Hit Singles and Albums* (19th έκδοση). London: Guinness World Records Limited. σελ. 124. ISBN 1-904994-10-5.

Εξωτερικοί σύνδεσμοι
--------------------

* Coverdale/Page | Music Biography, Credits and Discography | Allmusic
* Coverdale/Page – Free listening, concerts, stats, & pictures at Last.fm
* Coverdale/Page - Biography | Billboard Αρχειοθετήθηκε 2015-09-21 στο Wayback Machine.
* MusicMight :: Artists :: COVERDALE/PAGE - Rockdetector.com
Το καπόκ της Φριτάουν
Το **Cotton Tree** ήταν ένα δέντρο *Καπόκ*, ιστορικό σύμβολο της Φρίταουν, της πρωτεύουσας της Σιέρα Λεόνε. Αυτό το καπόκ απέκτησε ιδιαίτερη σημασία το 1792 όταν μια ομάδα πρώην σκλάβων Αφροαμερικανών, που είχαν αποκτήσει την ελευθερία τους πολεμώντας για τους Βρετανούς κατά τη διάρκεια του Αμερικανικού Επαναστατικού Πολέμου, εγκαταστάθηκαν στην τοποθεσία του σύγχρονου Φρίταουν. Αυτοί οι πρώην στρατιώτες, γνωστοί και ως Black Nova Scotians (επειδή ήρθαν από τη Νέα Σκωτία αφού έφυγαν από τις Ηνωμένες Πολιτείες), εγκαταστάθηκαν στη Σιέρα Λεόνε και ίδρυσαν τη Φρίταουν στις 11 Μαρτίου 1792. Οι απόγονοι των εποίκων της Νέας Σκωτίας αποτελούν σήμερα μέρος της των κρεολών της Σιέρα Λεόνε.

Στις 24 Μαΐου 2023, μια ισχυρή καταιγίδα έριξε το Cotton Tree. Ο Πρόεδρος Τζούλιους Μαάντα Μπίο ανακοίνωσε τη πρόθεσή του να στήσει μνημείο στη βάση του κορμού που έχει παραμείνει.

Ιστορικό
--------

Ήταν το παλαιότερο δέντρο καπόκ στο Φρίταουν της Σιέρα Λεόνε. Βρισκόταν κοντά στο κτίριο του Ανωτάτου Δικαστηρίου, στο κτίριο της μουσικής λέσχης και στο Εθνικό Μουσείο. Οι άποικοι της Νέας Σκωτίας προσευχήθηκαν κάτω από αυτό το δέντρο κατά την άφιξη, για να ξεκινήσουν τη νέα τους ζωή ως ελεύθεροι άνθρωποι. Το θεωρούσαν σύμβολο της ελευθερίας τους. Πριν φτάσουν αυτοί οι πρόσφατα απελευθερωμένοι Αφρικανοί, η Σιέρα Λεόνε είχε ήδη κατοικηθεί. Αυτοί οι νεοαφιχθέντες Αφρικανοί έδωσαν στην πρωτεύουσα το όνομα που φέρει σήμερα, Φρίταουν. Οι κάτοικοι της Σιέρα Λεόνε εξακολουθούν να προσεύχονται και να κάνουν προσφορές στους προγόνους τους για ειρήνη και ευημερία κάτω από το Βαμβάκι.

Παραπομπές
----------

1. 1 2  Walker, James W. St. G. (1992). «Chapter Five: Foundation of Sierra Leone». *The Black Loyalists: The Search for a Promised Land in Nova Scotia and Sierra Leone, 1783–1870*. Toronto: University of Toronto Press. σελίδες 94–114. ISBN 978-0-8020-7402-7.  Originally published by Longman & Dalhousie University Press (1976).
2. 1 2  Taylor, Bankole Kamara (Φεβρουαρίου 2014). *Sierra Leone: The Land, Its People and History*. New Africa Press. σελ. 68. ISBN 9789987160389.
3. ↑  LeVert, Suzanne (2007). *Sierra Leone*. Marshall Cavendish. σελ. 18. ISBN 978-0-7614-2334-8. Ανακτήθηκε στις 27 Οκτωβρίου 2010.
4. ↑  Hargreaves, J.; Porter, A. (1963). «*The Sierra Leone Creoles - Creoledom: A Study of the Development of Freetown Society*». *The Journal of African History* **4** (3, 0000539): 468–469. doi:10.1017/S0021853700004394.
5. ↑  France-Presse, Agence (2023-05-25). «Sierra Leone’s symbolic Cotton Tree falls during storm in Freetown» (στα αγγλικά). *The Guardian*. ISSN 0261-3077.. Ανακτήθηκε στις 2023-05-25.
6. ↑  «Sierra Leone's iconic Cotton Tree destroyed by storm – DW – 05/25/2023». *dw.com* (στα Αγγλικά). Ανακτήθηκε στις 25 Μαΐου 2023.

Εξωτερικοί σύνδεσμοι
--------------------

* "Cotton Tree – Freetown, Sierra Leone", *Atlas Obscura*.
* Το πελώριο δέντρο «Cotton Tree» έπεσε έπειτα από καταιγίδα. Ήταν «σύμβολο ελευθερίας» για τη Σιέρα Λεόνε
Το μοντέλο 353Το **CCKW**, επίσης γνωστό ως "Jimmy" και "James", ήταν ένα αμερικάνικο στρατιωτικό φορτηγό 6x6. Χρησιμοποιήθηκε τόσο στον Δεύτερο Παγκόσμιο Πόλεμο όσο και στον πόλεμο της Κορέας. Το πρωτότυπο "Deuce and a Half", αποτέλεσε το σκαρί του φημισμένου Red Ball Express. Αντικαταστάτης του είναι το M35 6×6. Μέχρι το τέλος της παραγωγής του το 1945, είχαν παρασκευαστεί 562.750 CCKW σε όλες τις παραλλαγές του.

Προδιαγραφές
------------

Το CCKW ήταν εφοδιασμένο με τον κινητήρα GMC 270, και ήταν 91 ιππών. Είχε βενζινοκίνητο κινητήρα και ρεζερβουάρ 4.4 λίτρων.

Το μοντέλο 353
Το κιβώτιο ταχυτήτων ήταν 5-τάχυτο με την 5η ταχύτητα overdrive.

Παραπομπές
----------

1. ↑  Ware (2010), σελίδες 238-239.